Z A P I S N I K

Sa sedamnaeste (17) sjednice Općinskog vijeća Općine Brestovac, održane 15.ožujka 2024. godine u općinskoj vijećnici s početkom u 19,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Tomislav Čočić (HDZ), Zdenko Petrović (HDZ), Darko Markanjević (HDZ), Anita Franjić (HDZ), Igor Smoljanović (SDP) i Josip Pavić (HDZ)

**Nenazočni vijećnici:** Jurica Nikić-Čakar (NV), Tomislav Babić (NV) i Igor Čančar (NV),

**Ostali nazočni**: Zdravko Mandić, općinski načelnik, Bojan Petrović, općinski pročelnik i Zdravko Tadić, predstavnik medija (novinar).

**Zapisničarka**: Marija Barunović, viši referent za opće i administrativne poslove u JUO Općine Brestovac

Predsjednik Općinskog vijeća Tomo Vrhovac, pozdravlja sve vijećnike, općinskog načelnika, općinskog pročelnika i predstavnika medija, te prije prelaska na dnevni red daje mogućnost postavljanja vijećničkih pitanja predstavnicima izvršne vlasti tj općinskom načelniku i pročelniku. Za postavljane pitanja prijavio se vijećnik Jozo Ilić- pitanje je upućeno općinskom pročelniku Bojanu Petroviću u svezi vijesti na 034 portalu. Vijećnik Jozo Ilić zatim je rekao da suosjeća s pročelnikom te da ne može shvatiti kakav to čovjek moraš biti i novinar isto tako, da iznosiš takve neistine bez dokaza, jer nitko mi ne živimo od politike, ne razumije kakav je to tip zlih ljudi, valjda im je cilj samo blaćenje čovjeka i njegove obitelji.

Pročelnik Bojan Petrović, je zahvalio vijećniku Jozi Iliću što suosjeća s njim jer ga dobro pozna, a zatim je kratko iznio koje je sve pravne radnje poduzeo glede neistina koje mu se serviraju na 034 portalu, te rekao da osobi koja je novinaru dala takvu informaciju bez ijednog dokaza istinitosti iskreno žali ali oprašta kao kršćanin, a uskoro će na istom portalu biti objavljen demati, kao i o poduzetim sudskom procesu.

Zatim predsjednik Općinskog vijeća Tomo Vrhovac predlaže dnevni red kako je navedeno u pozivu za 17.sjednicu Općinskog vijeća Općine Brestovac

**d n e v n i r e d :**

* Usvajanje zapisnika s prethodne sjednice Općinskog vijeća

1. Prijedlog Odluke o raspoređivanju sredstava političkim strankama za 2024. godinu
2. Prijedlog Odluke o raspodjeli sredstava iz proračuna Općine brestovac namijenjenih financiranju programa i projekata koje provode udruge u 2024. godini
3. Prijedlog Odluke o dodjeli jednokratne financijske potpore redovnim studentima za akademsku godinu 2023-2024.
4. Prijedlog Odlike o poništenju Odluke o izmjeni Odluke o sufinanciranju boravka djece u dječjim vrtićima i obrtima za čuvanje djece
5. Prijedlog Odluke o prihvaćanju prijedloga Ugovora o osnivanju d.o.o Zlatni Papuk
6. Prijedlog Odluke o proglašenju statusa nerazvrstane ceste u k.o. Deževci
7. Prijedlog Odluke o proglašenju statusa nerazvrstane ceste u k.o. Perenci
8. Prijedlog Odluke o prijenosu prava vlasništva bez naknade

Ovako predloženi dnevni red je usvojen jednoglasno (10 za) te se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Zapisnik sa šesnaeste sjednice održane 15.prosinca 2023. usvojen je jednoglasno (10 za) u dostavljenom pismenom obliku.

**TOČKA 1.Prijedlog Odluke o raspoređivanju sredstava političkim strankama za 2024. godinu**

Sukladno članku 10. stavak 3. Zakona o financiranju političkih aktivnosti izborne promidžbe i referenduma ovom Odlukom raspoređuju se sredstva za financiranje političkih stranaka i članova izabranih s liste grupe birača zastupljenih u Općinskom vijeću Općine Brestovac koja su osigurana u proračunu općine za 2024. godinu.

Pravo na redovito godišnje financiranje iz sredstava proračuna imaju političke stranke koje su prema konačnim rezultatima izbora dobile mjesto člana u Općinskom vijeću i nezavisni vijećnici s tim da su se Nezavisni vijećnici odrekli prava na redovito financiranje iz proračuna za cijelo mandatno razdoblje. Visina sredstava po članu općinskog vijeća iznosi 265,45 eura a za člana podzastupljenog spola naknada je još 10% iznosa, rekao je općinski načelnik Zdravko Mandić.

Zatim je otvorena rasprava. U raspravu se nije nitko uključio.

Zatim je ova točka dnevnog reda dana na glasovanje, te jednoglasno deset (10 za) usvojena Odluka o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2024. godine u predloženom pismenom obliku.

**TOČKA 2.Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2024. godini**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Odluku o raspodjeli sredstava iz proračuna namijenjenih financiranju programa i projekata koje provode udruge u 2024. godini.

Općinski načelnik Zdravko Mandić ukratko notira da su u proračunu osigurana sredstva u ukupnom iznosu od 43.000,00 eura za financiranje programa i projekata koje provode udruge a planom su raspoređeni iznosi predviđenih sredstava po kategorijama i to. Tekuće pomoći športskim udrugama 20.000,00 eura, javne potpore u kulturi 7.000,00 eura te donacije humanitarnim i neprofitnim udrugama 16.000,00 eura.

S udrugama/organizacijama civilnog društva sklopit će se ugovor o dodjeli istih financijskih

sredstava.

Za raspravu se nitko od vijećnika nije prijavio.

Ista točka dnevnog reda je dana na glasovanje te je jednoglasno s deset (10 za) usvojena Odluka o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2024. godini u predloženom pismenom obliku.

**TOČKA 3. Prijedlog Odluke o odjeli jednokratne financijske potpore redovitim studentima za akademsku godinu 2023-2024.**

Ovom Odlukom utvrđuje se pravo na jednokratnu financijsku potporu svim redovitim studentima s prebivalištem na području općine Brestovac za studij u akademskoj godini 2023/2024. uvjeti i kriteriji za stjecanje prava na dodjelu jednokratne financijske potpore te postupak za dodjelu kao i prava i obveze korisnika potpore, Pravo na jednokratnu financijsku potporu imaju svi stanovnici općine Brestovac koji su u statusu redovnog studenta upisani u akademsku godinu 2023/2024 na bilo koju javnu visokoškolsku ustanovu u republici hrvatskoj, Europskoj uniji ili u inozemstvu a jave se na raspisani javni poziv i dostave svu potrebnu dokumentaciju. Sredstva za isplatu potpora osigurana su u proračunu općine u ukupnom iznosu od 25.000,00 eura

Budući da nije bilo zainteresiranih vijećnika za raspravu, ova točka dnevnog reda dana je na glasovanje te je jednoglasno (10 za) donesena Odluka o dodjeli jednokratne financijske potpore redovitim studentima za akademsku godinu 2023/2024. u predloženom pismenom obliku.

**TOČKA 4.Prijedlog Odluke o poništenju Odluke o izmjeni Odluke o sufinanciranju boravka djece u dječjim vrtićima i obrtima za čuvanje djece**

Pod ovom točkom dnevnog reda Općinski načelnik je ukratko iznio razloge o poništenju Odluke o izmjeni Odluke o sufinanciranju boravka djece u dječjim vrtićima i obrtima za čuvanje djece.

Ministarstvo znanosti i obrazovanja je u studenom i prosincu 2023. godine izvršilo doznaku sredstava za 2023. godinu u iznosu od 8.892,00 eura prema Uredbi o kriterijima i mjerilima za utvrđivanje sredstava za fiskalnu održivost dječjih vrtića i Odluci o dodjeli sredstava za fiskalnu održivost dječjih vrtića za pedagošku godinu 2023/2024. Međutim naknadno je utvrđeno kako se izračun navedenih sredstava za Općinu Brestovac odnosi na djecu koja pohađaju samo predškolu a ne cjelodnevni program predškolskog odgoja, pa prema Odluci nije predviđeno ostvarenje sredstava, te je u skladu s navedenim općina izvršila povrat nepripadno isplaćenih sredstava u korist računa državnog proračuna

U konačnici sredstva za fiskalnu održivost dječjih vrtića za pedagošku godinu 2023/2024. ostvario je Grad Požega za javne i privatne vrtiće te se cijena za korisnike nije mijenjala.

Zatim je otvorena rasprava. U raspravu se nije nitko od vijećnika uključio. Odluke o poništenju Odluke o izmjeni Odluke o sufinanciranju boravka djece u dječjim vrtićima i obrtima za čuvanje djece jednoglasno je s deset (10 za) usvojena u predloženom pismenom obliku,

**TOČKA 5.Prijedlog Odluke o prihvaćanju prijedloga Ugovora o osnivanju d.o.o Zlatni Papuk**

Općinsko vijeće je jednoglasno deset (10 za) prihvatilo prijedlog Društvenog ugovora o osnivanju društva s ograničenom odgovornošću „Zlatni Papuk“ d.o.o. izrađenom od strane Javnog bilježnika Ante Brekala iz Požege u predloženom pismenom obliku bez rasprave, te se ovlašćuje općinski načelnik Zdravko Mandić da isti potpiše i obavi sve potrebite radnje kako bi se navedeni Ugovor realizirao u potpunosti.

**TOČKA 6. Prijedlog Odluke o proglašenju statusa nerazvrstane ceste u k.o. Deževci**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži navedenu Odluku o proglašenju statusa nerazvrstane ceste u k.o Deževci.

Općinski načelnik ukratko iznosi da se ovom Odlukom utvrđuje status nerazvrstane ceste javnog dobra u općoj uporabi u neotuđivom vlasništvu Općine Brestovac a predmetnu dionicu nerazvrstane ceste čini odvojak od državne ceste DC 38 do kućnog broja Deževci 33, koji u naravi i predstavlja put. Na osnovi ove Odluke izvršit će se postupak upisa nerazvrstane ceste u zemljišnu knjigu sukladno odredbama Zakona o cestama kao i njeno evidentiranje pri nadležnom katastru, rekao je općinski načelnik

Zainteresiranih za raspravu nije bilo pa je ista točka dnevnog reda dana na glasovanje te jednoglasno devet (10 za ) usvojena Odluka o proglašenju statusa nerazvrstane ceste u k.o. Deževci u predloženom pismenom obliku.

**TOČKA 7. Prijedlog Odluke o proglašenju statusa nerazvrstane ceste u k.o. Perenci**

Ovaj prijedlog Odluke je gotovo je proceduralno identičan prethodnoj točki iz dnevnog reda samo što se ovdje radi o nerazvrstanoj cesti koju čini odvojak od lokalne ceste LC 41022 do mjesnog groblja naselja Požeški Brđani, a koja u naravi predstavlja put.

Odluka o proglašenju statusa nerazvrstane ceste u k.o. Perenci usvojena je jednoglasno (10 za) bez rasprave.

**TOČKA 8. Prijedlog Odluke o prijenosu prava vlasništva bez naknade**

Predsjednik općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog Odluke o prijenosu prava vlasništva bez naknade

Općinski načelnik ukratko iznosi da će se konačno riješiti problem napuštene osnovne škole u Orljavcu i privesti svrsi, a to je uspostava Centra za palijativnu skrb Doma zdravlja Požeško-slavonske županije kao nužan korak u poboljšanju zdravstvene skrbi i kvalitete života pacijenata koji se suočavaju s teškim kroničnim stanjima u bolesti. Općina Brestovac i Požeško-slavonska županija sklopit će ugovor o prijenosu prava vlasništva bez naknade za nekretninu čija je vrijednost u iznosu od 348.378,40 eura prema elaboratu o procjeni tržišne vrijednosti nekretnine izrađenom po Ante Budimiru građ.inž. stalni sudski vještak za graditeljstvo i procjenu vrijednosti nekretnina. Požeško-slavonska županija se obvezuje da će primljenu nekretninu privesti utvrđenoj namjeni u roku od tri godine od dana sklapanja ugovora o prijenosu prava vlasništva (naravno da će se unijeti raskidna klauzula za slučaj da se svrha za koju je izvršen prijenos prava vlasništva ne ostvari) te dostaviti Općini Brestovac dokaz o privođenju namjeni., rekao je općinski načelnik Zdravko Mandić.

Zatim je otvorena rasprava, a budući da se za raspravu nije nitko od vijećnika prijavio, Odluka o prijenosu prava vlasništva bez naknade dana je na glasovanje te je jednoglasno (10 za) usvojena u predloženom pismenom obliku.

Ovim je dnevni red iscrpljen, te je sjednica zaključena u 19,30 sati

Zapisnik vodila: PREDSJEDNIK

Marija Barunović OPĆINSKOG VIJEĆA

Tomo Vrhovac